A Törvényszék (fellebbezési tanács) 2017. november 14‑i ítélete – HL kontra Bizottság
(T‑668/16. P. sz. ügy)
„Fellebbezés – Közszolgálat – Tisztviselők – Előléptetés – A 2014. évi előléptetési időszak – A főigazgatók és a szervezeti egységek vezetői által előléptetésre javasolt tisztviselők listája – A felperes nevének kihagyása – Indokolási kötelezettség – A téves jogalkalmazás hiánya – A bizonyítékok elferdítésének hiánya – Bíró kizárása iránti kérelem”
1.      Fellebbezés – Jogalapok – A bizonyítékok Közszolgálati Törvényszék általi értékelésének a Törvényszék általi felülvizsgálata – Kizártság, kivéve az elferdítés esetét – A bizonyítékok elferdítésére alapított jogalap – Az elferdített tények pontos megjelölésének és az elferdítést eredményező értékelési hibák bizonyításának szükségessége
(EUMSZ 256. cikk, a Bíróság alapokmánya, 58. cikk, első bekezdés; a Törvényszék eljárási szabályzata, 195. cikk, (2) bekezdés)
(lásd: 16., 17. pont)
2.      Tisztviselők – Előléptetés – Az érdemek összehasonlító vizsgálata – Módozatok – Az adminisztráció mérlegelési jogköre – Az értékelő megjegyzésein, és nem pontszámokon vagy részletes értékelésen alapuló rendszer létrehozása – Megengedhetőség – Feltételek
(Személyzeti szabályzat, 43. és 45. cikk)
(lásd: 18–22. pont)
3.      Tisztviselők – Előléptetés – Az érdemek összehasonlító vizsgálata – Az akták előzetes vizsgálata az egyes főigazgatóságokon – Megengedhetőség – Az előléptetési bizottságra, majd a kinevezésre jogosult hatóságra tartozó utólagos vizsgálatok – Terjedelem
(Személyzeti szabályzat, 45. cikk, (1) bekezdés)
(lásd: 24–27., 30., 31. pont)
4.      Tisztviselők – Előléptetés – Az érdemek összehasonlító vizsgálata – A pályázók személyi aktájába való betekintés – A rendelkezésre álló információk felhasználásának indokolása – Az adminisztráció kötelezettsége – Hiány
(Személyzeti szabályzat, 45. cikk)
(lásd: 28. pont)
5.      Tisztviselők – Előléptetés – Elő nem léptetett jelölt panasza – Elutasító határozat – Indokolási kötelezettség – Terjedelem
(EUMSZ 270. cikk; személyzeti szabályzat, 25. cikk, és 90. cikk, (2) bekezdés)
(lásd: 41., 43., 44. pont)
Tárgy
Az Európai Unió Közszolgálati Törvényszékének (egyesbíró) 2016. július 20‑i HL kontra Bizottság ítélete (F‑112/15, EU:F:2016:161) ellen benyújtott és ezen ítélet hatályon kívül helyezésére irányuló fellebbezés.
Az ítélet rendelkező része
1)
A Törvényszék a fellebbezést elutasítja.
2)
HL maga viseli saját költségeit, valamint köteles viselni az Európai Bizottság részéről a jelen eljárásban felmerült költségeket.